Tlačová správa

V Bratislave 23. novembra 2022

**O priazeň poroty zabojuje 21 finalistov ocenenia Roma Spirit 2022!**

Poznáme finalistov 14. ročníka oceňovania Roma Spirit! Spomedzi všetkých 138 prijatých prihlášok na ocenenie vybral [Prípravný výbor](https://www.romaspirit.sk/o-projekte/roma-spirit/)**Roma Spirit** 21 výnimočných organizácií, zamestnávateľov, osobností, obcí a činov, ktoré prispievajú k budovaniu spoločnosti rovných šancí!

Finalistami Roma Spirit 2022 v kategórii Mimovládna organizácia sú Cesta von, o.z., Divé maky,o.z. a Združenie Art Aktivista. Tesco Stores SR, a.s., Whirpool Slovakia spol. s.r.o a Zbor-Stav, s.r.o.,r.s.p. sa uchádzajú o ocenenie v kategórii Spoločnosť a zamestnávateľ. Obce Cakov, Toporec a Varhaňovce tvoria trojicu nominácií v kategórii Obec a mesto.

Výnimočné osobnosti spoznáme v osobe komunitného lídra Mariána Bubenčíka, multižánrovej Eriky Godlovej a vytrvalej študentky a prozaičky Michaely Mihokovej. Novinár a redaktor Roman Čonka, režisérka a producentka Vera Lacková a iniciatíva Svet medzi riadkami zaujali v kategórii Médiá. O ocenenie v kategórii Kultúra sa uchádzajú herec František Balog, muzikologička Jana Belišová a Divadlo Romathan.

Ocenenie v kategórii Čin roka si odnesú Mladí dobrovoľníci z Vinodolu, Najmladší živí darcovia alebo Poradňa pre občianske a ľudské práva.

O tom, kto si nakoniec odnesie ocenenie Roma Spirit 2022, rozhodne porota. Do medzinárodnej Odbornej poroty zasadnú veľvyslanec Spojeného kráľovstva na Slovensku Nigel Baker, veľvyslanec Spojených Štátov Amerických na Slovensku Gautam A. Rana, riaditeľ Kontaktného strediska pre záležitosti Rómov a Sintov Úradu OBSE pre demokratické inštitúcie a ľudské práva (ODIHR) Cristi Mihalache a riaditeľ Múzea holokaustu v Seredi Martin Korčok.

Do kresiel Poroty čin roka zasadnú finalisti a laureáti ocenenia Roma Spirit z ostatných ročníkov, autorka Rómsko-slovenského frazeologického slovníka Martina Horňáková, módny dizajnér Pavel Berky, kultúrny antropológ a romista Alexander Mušinka, aktivistka a novinárka Denisa Havrľová a člen správnej rady Projekt DOM.ov Július Pecha.

Vyhlasovateľmi 14. ročníka Roma Spirit sú Asociácia pre kultúru, vzdelávanie a komunikáciu (ACEC), Rozhlas a televízia Slovenska (RTVS) a Úrad splnomocnenca vlády SR pre rómske komunity. Záštitu nad podujatím prevzala prezidentka Slovenskej republiky, Zuzana Čaputová.

Slávnostný galavečer, ktorý sa bude konať v Divadle Jonáša Záborského v Prešove, odvysiela RTVS 8. decembra o 20.10 na Dvojke.

Pre viac informácií a aktuálne novinky sledujte profil Roma Spirit na [FB Roma Spirit](https://www.facebook.com/romaspirit.slovensko/) alebo [Instagram](https://www.instagram.com/romaspirit.sk/?hl=cs).

Viac o Roma Spirit nájdete na:

FB @slovensko.romaspirit,

IG @slovensko.romaspirit,

youtube Roma Spirit

Making of z 2021: https://www.youtube.com/watch?v=yzKaKqR8snI

Kontakt:

Michaela Miháliková

mihalikova@acec.sk

+421 948 014 269

------------------------------------------------------------------------------------------------------------------------------

O projekte:

Roma Spirit už od roku 2009 poukazuje, že pre spolužitie, šírenie rešpektu a búranie predsudkov a stereotypov je nesmierne dôležité porozumenie a spolupráca. Za uplynulé ročníky bolo na ocenenie Roma Spirit nominovaných 1844 aktivít, projektov, organizácií a výnimočných osobností. Ocenenie si prevzalo už 83 laureátov. Autorkou myšlienky Roma Spirit je Ľubomíra Slušná–Franz, prezidentka ACEC.

[www.romaspirit.sk](http://www.romaspirit.sk)

Asociácia pre kultúru, vzdelávanie a komunikáciu (ACEC) je mimovládna organizácia, ktorej poslaním je budovať porozumenie, podporovať medzinárodnú kultúrnu výmenu, vzdelávanie a vytvárať priestor pre prehlbovanie vzájomnej komunikácie. Vo svojej vzdelávacej činnosti sa ACEC zameriava na prípravu a uplatňovanie vzdelávacích a osvetových programov zameraných na sociálne znevýhodnené skupiny.

[www.acec.sk](http://www.acec.sk)